PMIndiaData/PMIndiaSum huggingface dataset:
ପାରାଲିମ୍ପିକ୍ସ କ୍ରୀଡ଼ାରେ ଜାଭେଲିନରେ ରୌପ୍ୟ ପଦକ ବିଜୟ ପାଇଁ ଦେବେନ୍ଦ୍ର ଝାଝରିଆଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଟୋକିଓଠାରେ ଅନୁଷ୍ଠିତ ପାରାଲିମ୍ପିକ୍ସ କ୍ରୀଡ଼ାରେ ଜାଭେଲିନରେ ରୌପ୍ୟ ପଦକ ଜିତିଥିବା ଦେବେନ୍ଦ୍ର ଝାଝରିଆଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟ୍ରେ କହିଛନ୍ତି; ‘‘ଦେବେନ୍ଦ୍ର ଝାଝରିଆଙ୍କ ଦ୍ୱାରା ଅନନ୍ୟ ପ୍ରଦର୍ଶନ! ଆମର ଅନ୍ୟତମ ଅଭିଜ୍ଞସମ୍ପନ୍ନ ଆଥଲେଟ ଏକ ରୌପ୍ୟ ପଦକ ଜିତିଛନ୍ତି । ଦେବେନ୍ଦ୍ର ଭାରତକୁ ଲଗାତର ଭାବେ ଗୌରବାନ୍ୱିତ କରାଇ ଆସୁଛନ୍ତି । ତାଙ୍କୁ ଅଭିନନ୍ଦନ ଜଣାଉଛି । ଭବିଷ୍ୟତର ପ୍ରୟାସ ନିମନ୍ତେ ତାଙ୍କୁ ଶୁଭକାମନା ଜଣାଉଛି ।’’
ମାର୍ଚ୍ଚ ୧୭ ତାରିଖରେ ଏଲ୍ବିଏସ୍ଏନଏଏ ରେ ୯୬ତମ କମନ୍ ଫାଉଣ୍ଡେସନ୍ ପାଠ୍ୟକ୍ରମର ସମାବର୍ତ୍ତମନ ଉତ୍ସବକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାର୍ଚ୍ଚ ୧୭ ତାରିଖ ଦିନ ମଧ୍ୟାହ୍ନ ୧୨ ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ଲାଲ ବାହାଦୂର ଶାସ୍ତ୍ରୀ ନ୍ୟାସନାଲ ଏକାଡେମୀ ଅଫ୍ ଆଡମିନିଷ୍ଟ୍ରେସନ୍ (ଏଲ୍‍ଏସ୍‍ଏନ୍‍ଏଏ) ରେ ୯୬ ତମ କମନ୍ ଫାଉଣ୍ଡେସନ୍ ପାଠ୍ୟକ୍ରମର ସମାବର୍ତ୍ତନ ଉତ୍ସବକୁ ସମ୍ବୋଧିତ କରିବେ । ପ୍ରଧାନମନ୍ତ୍ରୀ ନୂତନ କ୍ରୀଡା ସୌଧର ଉଦଘାଟନ କରିବେ ଏବଂ ନବୀକରଣ ହୋଇଥିବା ହାପି ଭ୍ୟାଲି କମ୍ପେ୍ଲକ୍ସକୁ ଦେଶକୁ ଉତ୍ସର୍ଗ କରିବେ । ୯୬ତମ ଫାଉଣ୍ଡେସନ ପାଠ୍ୟକ୍ରମ ହେଉଛି ଏଲ୍‍ବିଏସ୍‍ଏନ୍‍ଏଏ ରେ ପ୍ରଥମ କମନ ଫାଉଣ୍ଡେସନ ପାଠ୍ୟକ୍ରମ, ମିଶନ୍ କର୍ମଯୋଗୀଙ୍କ ନୀତିକୁ ଆଧାର କରି ନୂତନ ଶିକ୍ଷାଦାନ ଏବଂ ପାଠ୍ୟକ୍ରମର ରୂପରେଖ ପ୍ରସ୍ତୁତ ହୋଇଛି । ଏହି ବ୍ୟାଚ୍‍ରେ ୧୬ ଟି ସେବା ଏବଂ ୩ ରୟାଲ ଭୁଟାନ ସେବା (ପ୍ରଶାସନିକ, ପୋଲିସ ଏବଂ ଜଙ୍ଗଲ) ରେ ୪୮୮ ଜଣ ତାଲିମପ୍ରାପ୍ତ ପ୍ରଶାସକ ରହଛନ୍ତି । ଯୁବ ବ୍ୟାଚ୍‌ର ଦୁଃସାହସିକ ଏବଂ ଅଭିନବ ଆବେଗକୁ ବ୍ୟବହାର କରିବା ପାଇଁ, ମିଶନ୍ କର୍ମଯୋଗୀଙ୍କ ନୀତି ଅନୁଯାୟୀ ନୂତନ ଶିକ୍ଷାଦାନର ପରିକଳ୍ପନା କରାଯାଇଥିଲା । ସବକା ପ୍ରୟାସ ଏବଂ ଗ୍ରାମାଞ୍ଚଳ ଭାରତର ଏକ ଅନୁଭୂତି ପାଇଁ ଗ୍ରାମ ପରିଦର୍ଶନ ପରି ପଦ୍ମ ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ସହ କଥାବାର୍ତ୍ତା ଭଳି ପଦକ୍ଷେପ ମାଧ୍ୟମରେ ତାଲିମପ୍ରାପ୍ତ ପ୍ରଶାସକଙ୍କୁ ଜଣେ ଛାତ୍ର / ନାଗରିକରୁ ସରକାରୀ ଅଧିକାରୀରେ ପରିଣତ କରିବାକୁ ଗୁରୁତ୍ୱ ଦିଆଯାଇଥିଲା । ଏହି ଅଞ୍ଚଳରେ ବାସ କରୁଥିବା ଲୋକମାନେ ସମ୍ମୁଖୀନ ହେଉଥିବା ଆହ୍ୱାନଗୁଡ଼ିକୁ ବୁଝିବା ପାଇଁ ତାଲିମପ୍ରାପ୍ତ ପ୍ରଶାସକମାନେ ମଧ୍ୟ ସୁଦୂର / ସୀମାନ୍ତବର୍ତ୍ତୀ ଗ୍ରାମଗୁଡିକୁ ପରିଦର୍ଶନ କରିଥିଲେ । ପାଠ୍ୟକ୍ରମ ପାଇଁ ମଡ୍ୟୁଲାର୍ ପଦ୍ଧତିକୁ ନିୟମିତ ଗ୍ରେଡ୍ ପ୍ରଶିକ୍ଷଣ ଏବଂ ନିଜସ୍ୱ ମାର୍ଗଦର୍ଶନ ପ୍ରଶିକ୍ଷଣର ନୀତି ସହିତ ଗ୍ରହଣ କରାଯାଇଥିଲା । ସ୍ୱାସ୍ଥ୍ୟ ପରୀକ୍ଷା ବ୍ୟତୀତ, ଏକ "ପରୀକ୍ଷା ବୋଝ ବୋହୁଥିବା ଛାତ୍ର" କୁ ସୁସ୍ଥ ଯୁବ ପ୍ରଶାସକକୁ ପରିବର୍ତ୍ତନକୁ ସମର୍ଥନ କରିବା ପାଇଁ ଫିଟନେସ୍ ପରୀକ୍ଷା ମଧ୍ୟ କରାଯାଇଥିଲା । ସମସ୍ତ ୪୮୮ ତାଲିମପ୍ରାପ୍ତ ପ୍ରଶାସକ୍ରୁ ଆତ୍ମ ରକ୍ଷା କୌଶଳ ଏବଂ ଅନ୍ୟାନ୍ୟ କ୍ରୀଡ଼ାରେ ପ୍ରଥମ ସ୍ତରୀୟ ତାଲିମ ଦିଆଯାଇଥିଲା ।
ଗ୍ରାମି ବିଜେତା ରିକି କେଜ ପ୍ରଧାନମନ୍ତ୍ରୀଙ୍କୁ ଭେଟିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗ୍ରାମି ବିଜେତା ଭାରତୀୟ ସଂଗୀତଜ୍ଞ ରିକି କେଜଙ୍କ ସହ ତାଙ୍କର ସାକ୍ଷାତକୁ ନେଇ ଖୁସି ବ୍ୟକ୍ତ କରିଛନ୍ତି । ଭବିଷ୍ୟତର ପ୍ରୟାସ ପାଇଁ ତାଙ୍କୁ ଶୁଭେଚ୍ଛା ଜଣାଇବାବେଳେ ପ୍ରଧାନମନ୍ତ୍ରୀ କହିଛନ୍ତି ଯେ ସଙ୍ଗୀତ ପ୍ରତି ଆପଣଙ୍କର ଉତ୍ସାହ ଏବଂ ଆଗ୍ରହ ଆହୁରି ବଢିବାରେ ଲାଗିଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ରିକି କେଜ୍‍ ତୁମକୁ ଭେଟି ବହୁତ ଖୁସି! ସଂଗୀତ ପ୍ରତି ତୁମର ଉତ୍ସାହ ଏବଂ ଆଗ୍ରହ ଆହୁରି ବଢିବାରେ ଲାଗିଛି । ତୁମର ଭବିଷ୍ୟତ ପ୍ରୟାସ ପାଇଁ ଶୁଭେଚ୍ଛା ।”
ଆଜିର ରେକର୍ଡ ସଂଖ୍ୟକ ଟିକାକରଣକୁ ପ୍ରଧାନମନ୍ତ୍ରୀଙ୍କ ପ୍ରଶଂସା

ଆଜିର ରେକର୍ଡ ସଂଖ୍ୟକ ଟିକାକରଣକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ଓ କହିଛନ୍ତି ୧ କୋଟି ଟିକାକରଣ ରେକର୍ଡ କରିବା ଏକ ଗୁରୁତ୍ୱପୂର୍ଣ୍ଣ ଉପଲବ୍ଧି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଆଜି ରେକର୍ଡ ସଂଖ୍ୟକ ଟିକାକରଣ ହୋଇଛି! ୧ କୋଟି ଅତିକ୍ରମ କରିବା ଏକ ଗୁରୁତ୍ୱପୂର୍ଣ୍ଣ ଉପଲବ୍ଧି । ଟିକା ନେଇଥିବା ଓ ଟିକାକରଣ ଅଭିଯାନକୁ ସଫଳତା କରାଇଥିବା ବ୍ୟକ୍ତିମାନଙ୍କୁ ଅଭିନନ୍ଦନ ।”
ପେପରମୁକ୍ତ ସୁପ୍ରିମକୋର୍ଟ ପାଇଁ ପ୍ରାରମ୍ଭିକ ପଦକ୍ଷେପ ସ୍ୱରୁପ ଡିଜିଟାଲ୍ ଆବେଦନ କାର୍ଯ୍ୟକ୍ରମରେ ଯୋଗ ଦେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସୁପ୍ରିମକୋର୍ଟରେ ପେପରମୁକ୍ତ କାର୍ଯ୍ୟ କରିବା ଲାଗି ସୁପ୍ରିମକୋର୍ଟ ୱେବସାଇଟରେ ଇଂଟିଗ୍ରେଟେଡ୍ କେସ୍ ମ୍ୟାନେଜମେଣ୍ଟ ଇନଫରମେସନ୍ ବ୍ୟବସ୍ଥାର ଅପଲୋଡ୍ କରିଥିଲେ । ଏହି ଅବସରରେ ଉଦ୍ବୋଧନ ଦେଇ ଭାରତର ପ୍ରଧାନ ବିଚାରପତି ଶ୍ରୀ ଜଷ୍ଟିସ୍ ଜେଏସ୍ ଖେହର ଗତ ଏପ୍ରିଲ୍ 2 ତାରିଖରେ ଅନୁଷ୍ଠିତ ଆହ୍ଲାବାଦ ହାଇକୋର୍ଟର 150 ବର୍ଷ ପୂର୍ତ୍ତି ଘଟଣାର ଉଲ୍ଲେଖ କରିଥିଲେ । ସେ କହିଥିଲେ ଯେ ଉପରୋକ୍ତ କାର୍ଯ୍ୟକ୍ରମରେ ଯୋଗ ଦେଇ କୋର୍ଟ କାର୍ଯ୍ୟକୁ ଅଧିକ ସହଜ କରିବା ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟେକ୍ନୋଲଜି ବ୍ୟବହାର କରିବା ଲାଗି ଜୋର ଦେଇଥିଲେ । ଡିଜିଟାଲ୍ ଆବେଦନ ପ୍ରକ୍ରିୟାର ସୁଫଳ ସମ୍ପର୍କରେ ବର୍ଣ୍ଣନା କରି ଭାରତର ପ୍ରଧାନ ବିଚାରପତି କହିଥିଲେ ଯେ ନ୍ୟାୟିକ ବ୍ୟବସ୍ଥାରେ ଟେକ୍ନୋଲଜି ବ୍ୟବହାର କରିବା ଦିଗରେ ଏହା ଏକ ବଡ଼ ପଦକ୍ଷେପ । ଏହି ଆପ୍ଲିକେସନ୍ ଉପରେ ଏକ ଉପସ୍ଥାପନା ପ୍ରସ୍ତୁତ କରି ଜଷ୍ଟିସ୍ ଖାନ୍ୱିଲକର କହିଥିଲେ ଯେ ଏହି ପଦକ୍ଷେପ “ସବକା ସାଥ୍, ସବକା ବିକାଶ”ର ଏକ ଉଦାହରଣ ହେବ । ପ୍ରଧାନମନ୍ତ୍ରୀ ଏହି ଅବସରରେ ନିଜ ବକ୍ତବ୍ୟ ଉପସ୍ଥାପନ କରି ସେଠାରେ ଉପସ୍ଥିତ ସମସ୍ତଙ୍କୁ ବୁଦ୍ଧ ପୂର୍ଣ୍ଣିମାର ଅଭିନନ୍ଦନ ଜଣାଇଥିଲେ । ଆଜିର ତାରିଖ ଅର୍ଥାତ୍ 10 ମେ, 1857ରେ ଦେଶରେ ପ୍ରଥମ ସ୍ୱାଧୀନତା ସଂଗ୍ରାମ ଆରମ୍ଭ ହୋଇଥିବା ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ । ଆହ୍ଲାବାଦ କାର୍ଯ୍ୟକ୍ରମରେ ଭାରତର ପ୍ରଧାନ ବିଚାରପତିଙ୍କ ବକ୍ତବ୍ୟ ସମ୍ପର୍କରେ ଉଲ୍ଲେଖ କରି ପ୍ରଧାନମନ୍ତ୍ରୀ କହିଥିଲେ ଯେ ଅବକାଶ ସମୟରେ କିଛିଦିନ ଲାଗି ମାମଲାର ଶୁଣାଣି କରାଯିବା ଉଚିତ୍ । ସେ କହିଥିଲେ ଯେ ପ୍ରଧାନ ବିଚାରପତିଙ୍କ ଆହ୍ୱାନ ପ୍ରେରଣାଦାୟୀ ଥିଲା ଏବଂ ଏହି ଦିଗରେ ସୁପ୍ରିମକୋର୍ଟ ତଥା ହାଇକୋର୍ଟରୁ ଉତ୍ସାହଜନକ ପ୍ରତିକ୍ରିୟା ଆସିଥିଲା । ସେ କହିଥିଲେ ଏହି ଭାବନା ଏକ ସକାରାତ୍ମକ ପରିବର୍ତ୍ତନ ଆଣିବା ଏବଂ ଉତ୍ତରଦାୟିତ୍ୱ ବୃଦ୍ଧି କରିବା ଭଳି । ଏହା ସାଧାରଣ ଲୋକଙ୍କ ମଧ୍ୟରେ ବିଶ୍ୱାସ ଜନ୍ମାଇବା ଏବଂ ଏକ ‘ନୂତନ ଭାରତ’ଗଠନ ଦିଗରେ ସହାୟକ ହୋଇପାରିବ । ପ୍ରଧାନମନ୍ତ୍ରୀ କହିଥିଲେ ଯେ ଅତୀତରେ ଟେକ୍ନୋଲଜି କହିଲେ କେବଳ ହାର୍ଡୱେରକୁ ବୁଝାଉଥିଲା, ତେଣୁ ମାନସିକତାରେ ପରିବର୍ତ୍ତନର ଆବଶ୍ୟକତା ରହିଥିଲା । ସେ କହିଥିଲେ ଯେ ଟେକ୍ନୋଲଜି କେବଳ ଏକ ସଂସ୍ଥା ଭିତରେ ସାମୁହିକ ଭାବେ ଗ୍ରହଣ କରାଯାଇପାରିବ । ସେ କହିଥିଲେ ଯେ ପେପରମୁକ୍ତ ପଦକ୍ଷେପ ଦ୍ଵାରା ପରିବେଶ ସୁରକ୍ଷା ହୋଇପାରିବ ଏବଂ ଏହା ଭବିଷ୍ୟତ ପିଢ଼ି ପାଇଁ ଏକ ଶ୍ରେଷ୍ଠ ସେବା ଭାବେ ବିବେଚିତ ହେବ । ଟେକ୍ନୋଲଜିର ଉପକାର ସମ୍ପର୍କରେ ଉଲ୍ଲେଖ କରିଥିଲେ ଯେ ନିକଟରେ 400 ପ୍ରସଙ୍ଗକୁ ନେଇ ବିଭିନ୍ନ ମନ୍ତ୍ରଣାଳୟ ପକ୍ଷରୁ ‘ହାକାଥନ୍’ଆୟୋଜନ କରାଯାଇଥିଲା, ଏଥିରେ ଭାରତୀୟ ବିଶ୍ୱବିଦ୍ୟାଳୟରୁ 42ହଜାର ଛାତ୍ରଛାତ୍ରୀ ଯୋଗ ଦେଇ 36 ଘଂଟା ଧରି ବିଭିନ୍ନ ତ୍ରୁଟି ସମାଧାନ କରିବା ଲାଗି ଚେଷ୍ଟା କରିଥିଲେ । ଏହି କାର୍ଯ୍ୟକ୍ରମରୁ ବାହାରିଥିବା କେତେକ ନିଷ୍କର୍ସ ଗ୍ରହଣ କରିବା ଦିଗରେ ମନ୍ତ୍ରଣାଳୟଗୁଡ଼ିକ ଉଦ୍ୟମ କରୁଛନ୍ତି । ପ୍ରଧାନମନ୍ତ୍ରୀ ବିଶ୍ୱାସ ପ୍ରକଟ କରି କହିଥିଲେ ଯେ “ସୂଚନା ପ୍ରଯୁକ୍ତି”ଏବଂ “ଭାରତୀୟ ପ୍ରତିଭା”ମିଶି “ଆସନ୍ତାକାଲିର ଭାରତ”ନିର୍ମାଣ କରିବେ । ପ୍ରଯୁକ୍ତି ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ “ଆର୍ଟିଫିସିଆଲ୍ ଇଣ୍ଟେଲିଜେନ୍ସ”ଦ୍ୱାରା ସୃଷ୍ଟି ହେବାକୁ ଥିବା ପ୍ରଭାବ ଏବଂ ସମ୍ଭାବନା ସମ୍ପର୍କରେ କହିଥିଲେ । ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ ଯେ ନିକଟ ଅତୀତରେ କେତେକ ଘଟଣାରେ ସମାଜର ବିଭିନ୍ନ ବର୍ଗର ଲୋକମାନେ ଗରିବଙ୍କ ସହାୟତା କରିବା ଲାଗି ଆଗେଇ ଆସିଛନ୍ତି । ଏଲପିଜି ସବସିଡି ଛାଡ଼ିବା କାର୍ଯ୍ୟକ୍ରମ “ଗିଭ୍ ଇଟ୍ ଅପ୍”ଆନ୍ଦୋଳନର ସଫଳତା ଏହାର ଏକ ଉଦାହରଣ ବୋଲି ସେ କହିଥିଲେ । ସେହିପରି ପ୍ରତିମାସର 9 ତାରିଖରେ ଜଣେ ଗରିବ ଗର୍ଭବତି ମହିଳାଙ୍କୁ ମାଗଣାରେ ଚିକିତ୍ସା କରିବା ଲାଗି ଡାକ୍ତରମାନେ ଆଗେଇ ଆସିବା ଘଟଣା ସମ୍ପର୍କରେ ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ । ଏହି କ୍ରମରେ ଗରିବ ଏବଂ ଆର୍ଥିକ ଦୃଷ୍ଟିରୁ ଅବହେଳିତ ବର୍ଗର ଲୋକମାନଙ୍କୁ ନ୍ୟାୟ ଦେବା ଲାଗି ଆଇନଜୀବୀମାନେ ଆଗେଇ ଆସିବା ପାଇଁ ପ୍ରଧାନମନ୍ତ୍ରୀ ଆହ୍ୱାନ ଜଣାଇଥିଲେ । ଏହି କାର୍ଯ୍ୟକ୍ରମରେ ଜଷ୍ଟିସ୍ ଦୀପକ ମିଶ୍ର ଏବଂ ଜଷ୍ଟିସ୍ ଜେ ଚେଲାମେଶ୍ୱର ମଧ୍ୟ ଉପସ୍ଥିତ ଥିଲେ ।
ମହାତ୍ମା ଗାନ୍ଧୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବେ ପ୍ରଧାନମନ୍ତ୍ରୀ; ଅକ୍ଟୋବର ଦୁଇ ତାରିଖରେ ପରିମଳ ଓ ଅକ୍ଷୟଶକ୍ତି ସଂକ୍ରାନ୍ତ କାର୍ଯ୍ୟକ୍ରମରେ ଯୋଗ ଦେବେ

ଆସନ୍ତାକାଲି ଗାନ୍ଧୀ ଜୟନ୍ତୀ ସମାରୋହରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ପ୍ରମୁଖ କାର୍ଯ୍ୟକ୍ରମ ଭିତରେ ପରିମଳ ଏବଂ ଅକ୍ଷୟଶକ୍ତି ସଂକ୍ରାନ୍ତ କାର୍ଯ୍ୟକ୍ରମ ସ୍ଥାନ ପାଇବ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର 2 ତାରିଖ, 2018ରେ ରାଜଘାଟଠାରେ ମହାତ୍ମା ଗାନ୍ଧୀଙ୍କ ସମାଧିସ୍ଥଳରେ ଶ୍ରଦ୍ଧାଞ୍ଜଳି ଅର୍ପଣ କରିବେ- ଏହି ଦିବସଠାରୁ ମହାତ୍ମା ଗାନ୍ଧୀଙ୍କ ଜୟନ୍ତୀର 150ତମ ବର୍ଷ ପୂର୍ତ୍ତି କାର୍ଯ୍ୟକ୍ରମର ଶୁଭାରମ୍ଭ ହେବ । ପୂର୍ବତନ ପ୍ରଧାନମନ୍ତ୍ରୀ ଲାଲ ବାହାଦୂର ଶାସ୍ତ୍ରୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିବା ଲାଗି ପ୍ରଧାନମନ୍ତ୍ରୀ ମଧ୍ୟ ବିଜୟଘାଟ ଗସ୍ତ କରିବେ । ରାଷ୍ଟ୍ରପତି ଭବନ ସାଂସ୍କୃତିକ କେନ୍ଦ୍ରଠାରେ ମହାତ୍ମା ଗାନ୍ଧୀ ଅନ୍ତର୍ଜାତୀୟ ପରିମଳ ସମ୍ମେଳନ (ଏମଜିଆଇଏସସି)ର ଉଦଯାପନୀ ସମାରୋହରେ ସେ ଯୋଗ ଦେବେ । ଚାରି ଦିନ ଧରି ଚାଲିଥିବା ଏମଜିଆଇଏସସି କାର୍ଯ୍ୟକ୍ରମ ଏକ ଅନ୍ତର୍ଜାତୀୟ ସମ୍ମେଳନ ହୋଇଥିବା ବେଳେ ସାରା ବିଶ୍ୱରୁ ଏଥିରେ ୱାଶ (ଜଳ, ପରିମଳ ଏବଂ ସ୍ୱଚ୍ଛତା) ମନ୍ତ୍ରୀ ଏବଂ ନେତାମାନେ ଯୋଗ ଦେଇଛନ୍ତି । ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଏକ ଛୋଟ ଡିଜିଟାଲ ପ୍ରଦର୍ଶନୀ ପରିଦର୍ଶନ କରିବେ । ତାଙ୍କ ସହିତ ମିଳିତ ଜାତିଂସଘର ମହାସଚିବ ମିଃ ଆଣ୍ଟୋନୀଓ ଗୁଟ୍ଟେର୍ସ ଯୋଗ ଦେବେ । ମଂଚରୁ ବିଶିଷ୍ଟ ଅତିଥିମାନେ ମହାତ୍ମା ଗାନ୍ଧୀଙ୍କ ଉପରେ ଏକ ସ୍ମାରକୀ ଡାକ ଟିକେଟ ଉନ୍ମୋଚନ କରିବେ ଏବଂ ମହାତ୍ମା ଗାନ୍ଧୀଙ୍କ ପ୍ରିୟ ଭଜନ “ବୈଷ୍ଣବ ଜନ” ଉପରେ ଏକ ସିଡି ଉନ୍ମୋଚନ କରିବେ । ସ୍ୱଚ୍ଛ ଭାରତ ପୁରସ୍କାର ଏହି ଅବସରରେ ପ୍ରଦାନ କରାଯିବ । ପ୍ରଧାନମନ୍ତ୍ରୀ ଉପସ୍ଥିତ ଜନସାଧାରଣଙ୍କୁ ସମ୍ବୋଧିତ କରିବେ । ଦିବସର ପରବର୍ତ୍ତୀ ପର୍ଯ୍ୟାୟରେ ପ୍ରଧାନମନ୍ତ୍ରୀ ବିଜ୍ଞାନ ଭବନଠାରେ ଅନ୍ତର୍ଜାତୀୟ ସୌର ସଂଗଠନର ପ୍ରଥମ ଅଧିବେଶନକୁ ଉଦଘାଟନ କରିବେ । ଏହି କାର୍ଯ୍ୟକ୍ରମରେ ସେ ମଧ୍ୟ ଦ୍ୱିତୀୟ ଆଇଓଆରଏ ଅକ୍ଷୟଶକ୍ତି ମନ୍ତ୍ରୀସ୍ତରୀୟ ବୈଠକ ଏବଂ ଦ୍ୱିତୀୟ ବିଶ୍ୱ ଆରଇ-ନିବେଶ (ଅକ୍ଷୟଶକ୍ତି ନିବେଶ ବୈଠକ ଏବଂ ପ୍ରଦର୍ଶନୀ) ର ଉଦଘାଟନ କରିବେ । ଏହି କାର୍ଯ୍ୟକ୍ରମରେ ମିଳିତ ଜାତିସଂଘର ମହାସଚିବ ମିଃ ଆଣ୍ଟୋନୀଓ ଗୁଟ୍ଟେର୍ସ ମଧ୍ୟ ଉପସ୍ଥିତ ରହିବେ ଏବଂ ପ୍ରଧାନମନ୍ତ୍ରୀ ଉଦବୋଧନ ଦେବେ ।
ପାରାଲିମ୍ପିକ୍ସ କ୍ରୀଡ଼ାରେ ଜାଭେଲିନରେ କାଂସ୍ୟ ପଦକ ବିଜୟ ପାଇଁ ସୁନ୍ଦର ସିଂହ ଗୁର୍ଜରଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଟୋକିଓଠାରେ ଅନୁଷ୍ଠିତ ପାରାଲିମ୍ପିକ୍ସ କ୍ରୀଡ଼ାରେ ଜାଭେଲିନରେ କାଂସ୍ୟ ପଦକ ଜିତିଥିବା ସୁନ୍ଦର ସିଂହ ଗୁର୍ଜରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟ୍ କରି କହିଛନ୍ତି; ‘‘ସୁନ୍ଦର ସିଂହ ଗୁର୍ଜରଙ୍କ କାଂସ୍ୟ ପଦକ ବିଜୟକୁ ନେଇ ଭାରତ ଉତଫୁଲ୍ଲିତ । ସେ ଉଲ୍ଲେଖନୀୟ ସାହସ ଏବଂ ସମର୍ପଣଭାବ ପ୍ରଦର୍ଶନ କରିଛନ୍ତି । ତାଙ୍କୁ ଅଭିନନ୍ଦନ ଜଣାଉଛି । ତାଙ୍କୁ ଶୁଭକାମନା ।’’
ପ୍ରଧାନମନ୍ତ୍ରୀ ମଣିପୁର, ମେଘାଳୟ ଏବଂ ତ୍ରିପୁରାର ଲୋକଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଣିପୁର, ମେଘାଳୟ ଏବଂ ତ୍ରିପୁରାବାସୀଙ୍କୁ ସେମାନଙ୍କ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ମଣିପୁର, ମେଘାଳୟ ଏବଂ ତ୍ରିପୁରାବାସୀଙ୍କୁ ସେମାନଙ୍କ ପ୍ରତିଷ୍ଠା ଦିବସରେ ଶୁଭେଚ୍ଛା । ଏହି ରାଜ୍ୟଗୁଡ଼ିକ ଭାରତର ବିକାଶରେ ବ୍ୟାପକ ଯୋଗଦାନ ଦେଉଛନ୍ତି । ସେମାନଙ୍କର ନିରନ୍ତର ପ୍ରଗତି ପାଇଁ ପ୍ରାର୍ଥନା କରୁଛି ।”
ନଭେମ୍ବର ୧୫ ଜନଜାତୀୟ ଗୌରବ ଦିବସ ଘୋଷିତ ନଭେମ୍ବର ୧୫କୁ  ଜନଜାତୀୟ ଗୌରବ ଦିବସ ଘୋଷଣାକୁ କେନ୍ଦ୍ର କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି (ତା୧୦-୧୧-୨୧) ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ନଭେମ୍ବର ୧୫ତାରିଖକୁ ଜନଜାତୀୟ ଗୌରବ ଦିବସଭାବେ ପାଳନ କରିବା ପ୍ରସ୍ତାବ ଅନୁମୋଦିତ ହୋଇଛି । ମହାନ୍ ପରାକ୍ରମୀ ଆଦିବାସୀ ସ୍ୱାଧୀନତା ସଂଗ୍ରାମୀମାନଙ୍କ ପାଇଁ ଏହି ଦିବସକୁ ଉତ୍ସର୍ଗ କରାଯାଇଛି। ଏହାଫଳରେ ଆଗାମୀ ପିଢି ଦେଶ ପାଇଁ ଏହି ମହାନ୍ ଆଦିବାସୀ ସଂଗ୍ରାମୀମାନଙ୍କର ବଳିଦାନ ସମ୍ପର୍କରେ ଅବଗତ ହୋଇପାରିବେ । ଭାରତୀୟ ସ୍ୱାଧୀନତା ସଂଗ୍ରାମର ମୂଳଦୁଆ ଅନେକ ଆଦିବାସୀ ଗୋଷ୍ଠୀ ଯେପରିକି ସାନ୍ତାଳ, ତମାର, କୋହ୍ଲ, ଭିଲ, ଖାସୀ ଓ ମିଜୋ ଯୋଗୁଁ ମଜବୁତ ହୋଇଥିଲା । ବିଭିନ୍ନ ଆଦିବାସୀ ଗୋଷ୍ଠୀଙ୍କ ଦ୍ୱାରା ବୈପ୍ଲବିକ ଆନ୍ଦୋଳନ ସେମାନଙ୍କ ଅସୀମ ପରାକ୍ରମ ଓ ଚରମ ତ୍ୟାଗ ଯୋଗୁଁ ସମ୍ଭବ ହୋଇଥିଲା । ଦେଶର ବିଭିନ୍ନ ପ୍ରାନ୍ତରେ ବ୍ରିଟିଶ ଉପନିବେଶୀୟ ଶାସନ ବିରୁଦ୍ଧରେ ହୋଇଥିବା ଆଦିବାସୀ ଆନ୍ଦୋଳନ ସ୍ୱାଧୀନତା ସଂଗ୍ରାମ ସହ ଯୋଡି ହୋଇ ଦେଶବ୍ୟାପୀ ଭାରତୀୟମାନଙ୍କୁ ଉତ୍ସାହିତ କରିଥିଲା । ତେବେ ଅଧିକାଂଶ ଆଦିବାସୀ ବୀରମାନଙ୍କ ସମ୍ପର୍କରେ ବିଶେଷ ଜାଣନ୍ତି ନାହିଁ । ୨୦୧୬ ମସିହା ସ୍ୱାଧୀନତା ଦିବସରେ ପ୍ରଧାନମନ୍ତ୍ରୀଙ୍କ ପ୍ରତିଶ୍ରୁତି ଅନୁସାରେ ଭାରତ ସରକାର ଦେଶବ୍ୟାପୀ ଦଶଟି ଆଦିବାସୀ ସ୍ୱାଧୀନତା ସଂଗ୍ରାମୀ ସଂଗ୍ରହାଳୟ ସ୍ଥାପନ ପାଇଁ ମଞ୍ଜୁରି ପ୍ରଦାନ କରିଛନ୍ତି । ଏହି ଦିବସଟି ହେଉଛି ବିର୍ସା ମୁଣ୍ଡାଙ୍କ ଶତବାର୍ଷିକୀ ଯାହାଙ୍କୁ ଦେଶବ୍ୟାପୀ ଆଦିବାସୀମାନେ ଭଗବାନଭାବେ ମାନନ୍ତି । ବିର୍ସାମୁଣ୍ଡା ବ୍ରିଟିଶ ଉପନିବେଶୀୟ ଶୋଷଣ ବିରୁଦ୍ଧରେ ଅସୀମ ସାହସର ସହ ସୁଦୀର୍ଘ ସଂଗ୍ରାମର ନେତୃତ୍ୱ ନେଉଥିଲେ ଯାହା ଉଲଗୁଲାନ(ବିପ୍ଳବ) ନାମରେ ପ୍ରସିଦ୍ଧି ଲାଭ କରିଥିଲା । ଜନଜାତୀୟ ଗୌରବ ଦିବସ ଘୋଷଣା ଆଦିବାସୀ ଜନମାନସର ଗୌରବମୟ ଇତିହାସ ଓ ସାଂସ୍କୃତିକ ଐତିହ୍ୟର ଏକ ସ୍ୱୀକୃତି । ଏହି ଦିବସ ପ୍ରତିବର୍ଷ ପାଳିତ ହୋଇ ଆଦିବାସୀମାନଙ୍କ ସାଂସ୍କୃତିକ ଐତିହ୍ୟର ସଂରକ୍ଷଣ, ଭାରତୀୟ ମୂଲ୍ୟବୋଧ ଓ ଶୌର୍ଯ୍ୟ, ସେବା ଓ ଜାତୀୟ ଗର୍ବ ଲୋକଲୋଚନକୁ ଆଣିବ । ବିର୍ସା ମୁଣ୍ଡା ଶେଷ ନିଶ୍ୱାସ ତ୍ୟାଗ କରିଥିବା ରାଞ୍ଚିର ଜନଜାତି ସ୍ୱାଧୀନତା ସଂଗ୍ରାମୀ ସଂଗ୍ରହାଳୟକୁ ପ୍ରଧାନମନ୍ତ୍ରୀ ଉଦ୍‌ଘାଟନ କରିବେ । ଭାରତ ସରକାର ନଭେମ୍ବର ୧୫ରୁ ୨୨, ୨୦୨୧ ପର୍ଯ୍ୟନ୍ତ ସାତଦିନ ଧରି ଆଦିବାସୀମାନଙ୍କ ୭୫ବର୍ଷର ଗୌରବମୟ ଇତିହାସ ସଂସ୍କୃତି ଓ ସାଫଲ୍ୟକୁ ଉତ୍ସବଭାବେ ପାଳନ କରିବାକୁ ସ୍ଥିର କରିଛନ୍ତି । ଏହି ଉତ୍ସବ ପାଳନର ଅଂଶସ୍ୱରୂପ ଅନେକ କାର୍ଯ୍ୟକ୍ରମ କେନ୍ଦ୍ର ଓ ରାଜ୍ୟ ସରକାର ହାତକୁ ନେଇଛନ୍ତି । ପ୍ରତ୍ୟେକ କାର୍ଯ୍ୟକ୍ରମ ମୂଳରେ ଭାରତୀୟ ସ୍ୱାଧୀନତା ସଂଗ୍ରାମରେ ଆଦିବାସୀମାନଙ୍କ ଅବଦାନ ଭାରତ ସରକାରଙ୍କ ଦ୍ୱାରା ଶିକ୍ଷା, ସ୍ୱାସ୍ଥ୍ୟ, ଜୀବିକା, ଭିତ୍ତିଭୂମି ଓ କୌଶଳ ବିକାଶ କ୍ଷେତ୍ରରେ ନିଆଯାଉଥିବା କଲ୍ୟାଣ ମୂଳକ ପଦକ୍ଷେପ ସମ୍ପର୍କରେ ବର୍ଣ୍ଣନା ରହିବ । କାର୍ଯ୍ୟକ୍ରମ ଗୁଡିକରେ ଅନନ୍ୟ୍ୟ ଆଦିବାସୀ ସାଂସ୍କୃତିକ ଐତିହ୍ୟ, ସ୍ୱାଧୀନତା ସଂଗ୍ରାମରେ ସେମାନଙ୍କ ଅବଦାନ, ଅଧିକାର ଚଳଣି, ପରମ୍ପରା, ସ୍ୱାସ୍ଥ୍ୟ, ଶିକ୍ଷା, ଖାଦ୍ୟପେୟ ଓ ଜୀବନଜୀବିକାର ଝଲକ ରହିବ ।
ଲାଲା ଲାଜପତ ରାଏଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଲାଲା ଲାଜପତ ରାଏଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ଲାଲା ଲାଜପତ ରାଏଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି । ତାଙ୍କ ନିର୍ଭୀକତା, ତ୍ରୁଟିଶୂନ୍ୟ ସଚ୍ଚୋଟତା ଏବଂ ଅନ୍ୟାୟ ବିରୁଦ୍ଧରେ ସଂଗ୍ରାମ ପାଇଁ ସେ ସମ୍ମାନର ପାତ୍ର ଥିଲେ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଯୋଗର ସୌନ୍ଦର୍ଯ୍ୟ ଏହାର ସରଳତାରେ ରହିଛି: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଯୋଗର ସୌନ୍ଦର୍ଯ୍ୟ ଏହାର ସରଳତାରେ ରହିଛି । ସେ କହିଛନ୍ତି ଯେ ଯୋଗ ଘରେ, କାର୍ଯ୍ୟ ବିରତି ସମୟରେ କିମ୍ବା ସାମୂହିକ ଭାବେ କରାଯାଇପାରିବ । ସେ ଆହୁରି ମଧ୍ୟ କହିଛନ୍ତି ଯେ ଯୋଗ ପାଇଁ ଯେକେହି ଯୋଗ ମ୍ୟାଟ୍‍ ଏବଂ କିଛି ଖାଲି ସ୍ଥାନ ଆବଶ୍ୟକ କରନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଯୋଗର ସୌନ୍ଦର୍ଯ୍ୟ ଏହାର ସରଳତାରେ ଅଛି । ଆପଣଙ୍କୁ କେବଳ ଏକ ଯୋଗ ମ୍ୟାଟ୍ ଏବଂ କିଛି ଖାଲି ସ୍ଥାନ ଦରକାର । ଯୋଗ ଘରେ, କାର୍ଯ୍ୟ ବିରତି ସମୟରେ କିମ୍ବା ଏକ ସାମୂହିକ ଭାବେ କରାଯାଇପାରିବ । ମୁଁ ଆଶା କରୁଛି ଆପଣ ଏହାକୁ ନିୟମିତ ଅଭ୍ୟାସ କରିବେ …”
ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ (ଆଇସିଏଆଇ) ଏବଂ ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷିଆ (ଆଇପିଏଆର) ମଧ୍ୟରେ ବୁଝାମଣାକୁ କ୍ୟାବିନେଟ୍ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ (ଆଇସିଏଆଇ) ଏବଂ ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷିଆ (ଆଇପିଏଆର) ମଧ୍ୟରେ ସ୍ୱାକ୍ଷରିତ ବୁଝାମଣାକୁ ଅନୁମୋଦନ କରିଛି । ବିସ୍ତୃତ ବିବରଣୀ: ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ (ଆଇସିଏଆଇ) ଏବଂ ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷିଆ (ଆଇପିଏଆର) ମଧ୍ୟରେ ବୁଝାମଣାପତ୍ର ସ୍ୱାକ୍ଷର ପାଇଁ ଅନୁମୋଦନ ପ୍ରଫେସନାଲ୍ ଆକାଉଣ୍ଟାନ୍ସି ପ୍ରଶିକ୍ଷଣ, ପ୍ରଫେସନାଲ୍ ଏଥିକ୍ସ, ବୈଷୟିକ ଗବେଷଣା, ଆଡାଭାନ୍ସ ଆକାଉଣ୍ଟିଂ ଜ୍ଞାନ, ବୃତ୍ତିଗତ ଏବଂ ବୌଦ୍ଧିକ ବିକାଶ କ୍ଷେତ୍ରରେ ପାରସ୍ପରିକ ସହଯୋଗ ପ୍ରତିଷ୍ଠା କରିବାରେ ସହାୟକ ହେବ । କାର୍ଯ୍ୟାନ୍ୱୟନ କୌଶଳ ଏବଂ ଲକ୍ଷ୍ୟ: ପ୍ରସ୍ତାବିତ ବୁଝାମଣାପତ୍ରର ଲକ୍ଷ୍ୟ ହେଉଛି ମତ ବିନିମୟ, ବୃତ୍ତିଗତ ଆକାଉଣ୍ଟାନ୍ସି ପ୍ରଶିକ୍ଷଣ, ବୃତ୍ତିଗତ ବୌଦ୍ଧିକତା, ବୈଷୟିକ ଗବେଷଣା, ଆକାଉଣ୍ଟାନ୍ସିର ବୃତ୍ତିଗତ ବିକାଶ ମାଧ୍ୟମରେ ସହଯୋଗକୁ ମଜବୁତ କରିବ । ଆହୁରି ମଧ୍ୟ ଉଭୟ ପକ୍ଷ ପାଇଁ ସେମିନାର, ସମ୍ମିଳନୀ ଏବଂ ମିଳିତ କାର୍ଯ୍ୟକଳାପ ମାଧ୍ୟମରେ ପାରସ୍ପରିକ ସହଯୋଗକୁ ପ୍ରୋତ୍ସାହିତ କରିବ ଏବଂ ବିଶ୍ୱରେ ଏହି ବୃତ୍ତିକୁ ପ୍ରୋତ୍ସାହିତ କରିବା ପାଇଁ ଭାରତ ଏବଂ ଋଷରେ ଆକାଉଣ୍ଟାନ୍ସି ବୃତ୍ତିର ବିକାଶ ଉପରେ ସର୍ବଶେଷ ଜ୍ଞାନକୌଶଳ ପ୍ରଦାନ କରିବା ପାଇଁ ଉଦ୍ଦିଷ୍ଟ । ପକ୍ଷମାନେ ସୂଚନା ସହାୟତା ମାଧ୍ୟମ ଭାବରେ ପରସ୍ପରର ୱେବସାଇଟ୍ ସହିତ ଏକ ଲିଙ୍କେଜ୍ ମଧ୍ୟ ସୃଷ୍ଟି କରିବେ । ମୁଖ୍ୟ ପ୍ରଭାବ: ଆଇସିଏଆଇ ଏବଂ ଆଇଏପିଆର, ଋଷିଆ ମଧ୍ୟରେ ହୋଇଥିବା ବୁଝାମଣାପତ୍ର, ଭବିଷ୍ୟତରେ ଋଷରେ ସ୍ୱଳ୍ପ ଓ ଦୀର୍ଘ ମିଆଦି ଭାବେ ବୃତ୍ତିଗତ ସୁଯୋଗ ପାଇବା ପାଇଁ ଆଇସିଏଆଇ ସଦସ୍ୟଙ୍କ ପାଇଁ ଏକ ଅତିରିକ୍ତ ପ୍ରେରଣା ଯୋଗାଇବ ବୋଲି ଆଶା କରାଯାଉଛି । ବୁଝାମଣାପତ୍ରର ଉଦ୍ଦେଶ୍ୟ ହେଉଛି ଆଇସିଏଆଇ ସଦସ୍ୟ ଏବଂ ଦୁଇ ସମ୍ପୃକ୍ତ ସଂସ୍ଥାର ଉତ୍ତମ ସ୍ୱାର୍ଥ ପାଇଁ ପାରସ୍ପରିକ ଲାଭଦାୟକ ସମ୍ପର୍କ ବିକାଶ ପାଇଁ ମିଳିତ ଭାବରେ କାର୍ଯ୍ୟ କରିବ । ଏହି ଏମ୍‍ଓୟୁ ଆଇସିଏଆଇ ଅକାଉଣ୍ଟାନ୍ସି ବୃତ୍ତିରେ ସେବା ରପ୍ତାନି ଯୋଗାଇ ଋଷ ସହିତ ସହଭାଗିତାକୁ ଦୃଢ କରିବାରେ ସାହାଯ୍ୟ କରିବ । ଉପକାରିତା: ଆଇସିଏଆଇର ସଦସ୍ୟମାନେ ଦେଶର ବିଭିନ୍ନ ସଂଗଠନରେ ମଧ୍ୟମରୁ ଉଚ୍ଚ ସ୍ତରୀୟ ପଦବୀରେ ରହିଛନ୍ତି ଏବଂ କୌଣସ ଦେଶର ନିଷ୍ପତ୍ତି / ନୀତି ନିର୍ଦ୍ଧାରଣ କୌଶଳ ଉପରେ ଏହି ସଂଗଠନ ପ୍ରଭାବ ପକାଇ ପାରିବ । ବିଶ୍ୱର ୪୫ ଟି ଦେଶର ୬୮ ଟି ସହରରେ ଚାପ୍ଟର ଏବଂ ପ୍ରତିନିଧି କାର୍ଯ୍ୟାଳୟର ବିସ୍ତୃତ ନେଟୱାର୍କ ମାଧ୍ୟମରେ ଆଇସିଏଆଇ ନିଜ ଦେଶରେ ପ୍ରଚଳିତ ଅଭ୍ୟାସ ବଣ୍ଟନ କରି ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବାକୁ ପ୍ରତିଶ୍ରୁତିବଦ୍ଧ ଅଟେ ଯାହା ଦ୍ୱାରା ଭାରତ ସରକାର ସେମାନଙ୍କ ଦ୍ୱାରା ଅନୁସରଣ କରାଯାଉଥିବା ସର୍ବୋତ୍ତମ ଅଭ୍ୟାସ ଗ୍ରହଣ କରି ବିଦେଶୀ ପୁଞ୍ଜି ବିନିଯୋଗକୁ ଆକର୍ଷିତ କରିବା ଏବଂ ସେମାନଙ୍କୁ ଭାରତରେ ସେଟଅପ୍ ପ୍ରତିଷ୍ଠା କରିବାକୁ ଉତ୍ସାହିତ କରିପାରିବେ । ଏହି ଏମଓୟୁ କର୍ପୋରେଟ୍ ବ୍ୟାପାର ମନ୍ତ୍ରଣାଳୟ, ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ ଏବଂ ଋଷର ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟଣ୍ଟମାନଙ୍କୁ ଲାଭ ଦେବ । ପୃଷ୍ଠଭୂମି: ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ (ଆଇସିଏଆଇ) ହେଉଛି ଭାରତରେ ଚାଟାର୍ଡ ଆକାଉଣ୍ଟାଣ୍ଟଙ୍କ ବୃତ୍ତିକୁ ନିୟନ୍ତ୍ରଣ ପାଇଁ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଆକ୍ଟ, ୧୯୪୯ ଅନୁଯାୟୀ ପ୍ରତିଷ୍ଠିତ ଏକ ସଂସ୍ଥା । ଆଇସିଏଆଇ ଶିକ୍ଷା, ବୃତ୍ତିଗତ ବିକାଶ, ଉଚ୍ଚ ଆକାଉଣ୍ଟିଂର ରକ୍ଷଣାବେକ୍ଷଣ, ଅଡିଟ୍ ଏବଂ ବୌଦ୍ଧିକ ମାନଦଣ୍ଡରେ ଚାଟାର୍ଡ ଆକାଉଣ୍ଟାଣ୍ଟଙ୍କ ବୃତ୍ତିକୁ ଆଗକୁ ବଢାଇବାରେ ବହୁ ଅବଦାନ ରଖିଛି, ଯାହା ସର୍ବଭାରତୀୟ ସ୍ତରରେ ସ୍ୱୀକୃତିପ୍ରାପ୍ତ । ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷ (ଆଇପିଏଆର୍‌) ହେଉଛି ଋଷର ଆକାଉଣ୍ଟାଣ୍ଟ ମାନଙ୍କର ସର୍ବ ବୃହତ ଅଣ–ଲାଭକାରୀ ସଙ୍ଗଠନ ।
କେ.କେ ନାମରେ ଜଣାଶୁଣା ପ୍ରସିଦ୍ଧ ଗାୟକ କ୍ରିଷ୍ଣକୁମାର କୁନ୍ନାଥଙ୍କ ବିୟୋଗରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କେ.କେ ନାମରେ ଜଣାଶୁଣା ପ୍ରସିଦ୍ଧ ଗାୟକ କ୍ରିଷ୍ଣକୁମାର କୁନ୍ନାଥଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ତାଙ୍କ ଗୀତ ସବୁ ବୟସର ଲୋକଙ୍କ ପାଇଁ ବିଭିନ୍ନ ପ୍ରକାରର ଭାବନାକୁ ପ୍ରତିଫଳିତ କରିଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “କେ.କେ ନାମରେ ଜଣାଶୁଣା ପ୍ରସିଦ୍ଧ ଗାୟକ କ୍ରିଷ୍ଣକୁମାର କୁନ୍ନାଥଙ୍କ ଅକାଳ ବିୟୋଗରେ ଦୁଃଖିତ । ତାଙ୍କ ଗୀତରେ ବିଭିନ୍ନ ବୟସ ବର୍ଗର ଲୋକଙ୍କ ମନରେ ଉତ୍ସାହ ସୃଷ୍ଟି ହେଉଥିଲା । ଆମେ ତାଙ୍କ ଗୀତ ମାଧ୍ୟମରେ ତାଙ୍କୁ ସର୍ବଦା ମନେ ରଖିବୁ । ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ସମବେଦନା । ଓମ୍ ଶାନ୍ତି ।”
କ୍ୟୋଟୋ ପ୍ରୋଟୋକଲ୍ ଉତ୍ତରଦାୟିତ୍ୱ ପ୍ରସ୍ତାବକୁ କ୍ୟାବିନେଟ ମଞ୍ଜୁର

ଗ୍ରୀନ୍ ହାଉସ୍ ଗ୍ୟାସ୍ ନିର୍ଗମନ/ଉତ୍ସର୍ଜନ ହ୍ରାସ ନିମନ୍ତେ ଗଠିତ କ୍ୟୋଟୋ ପ୍ରୋଟୋକଲର ଦ୍ୱିତୀୟ ପ୍ରତିବଦ୍ଧ ସମୟର ଅନୁମୋଦନ ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମଞ୍ଜୁରି ମିଳିଛି । କ୍ୟୋଟୋ ପ୍ରୋଟୋକଲର ଦ୍ୱିତୀୟ ପ୍ରତିଶ୍ରୁତିବଦ୍ଧତା ସମୟର ଅବଧି 2012 ରେ ଆରମ୍ଭ ହୋଇଥିଲା । ବର୍ତମାନ ସୁଦ୍ଧା 65 ଟି ରାଷ୍ଟ୍ର ଦ୍ୱିତୀୟ ପ୍ରତିଶ୍ରୁତିବଦ୍ଧତା ଅବଧିକୁ ଅନୁମୋଦନ ଦେଇସାରିଛନ୍ତି । ଜଳବାୟୁ ପରିବର୍ତ୍ତନ ପ୍ରସଙ୍ଗରେ ଭାରତ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିବା ସହ ଏ ଦିଗରେ ଅନ୍ତର୍ଜାତୀୟ ସହମତି ସୃଷ୍ଟି କରିବାରେ ସଫଳ ହୋଇଛି । ଭାରତ ଜଳବାୟୁ ନ୍ୟାୟ ଏବଂ ପରିବେଶ ସୁରକ୍ଷା ଭଳି ବିଶ୍ୱ କଲ୍ୟାଣ ପ୍ରସଙ୍ଗ ପ୍ରତି ପ୍ରତିଶ୍ରୁତିବଦ୍ଧ ରାଷ୍ଟ୍ରସମୂହଙ୍କ ନେତୃତ୍ୱ ନେଇଆସିଛି । ଭାରତ ଦ୍ୱାରା କ୍ୟୋଟୋ ପ୍ରୋଟୋକଲକୁ ଅନୁମୋଦନ ମିଳିବା ଦ୍ୱାରା ଅନ୍ୟ ରାଷ୍ଟ୍ରଗୁଡ଼ିକୁ ମଧ୍ୟ ଏ ଦିଗରେ ପଦକ୍ଷେପ ନେବା ଲାଗି ଅନୁପ୍ରାଣିତ କରିବ । ଏହି ପ୍ରତିଶ୍ରୁତିବଦ୍ଧତା ଅବଧି ମଧ୍ୟରେ ସାମଗ୍ରୀକ ବିକାଶ ସହ ସ୍ୱଚ୍ଛ ବିକାଶ କାର୍ଯ୍ୟବିଧି (ସିଡିଏମ୍) କାର୍ଯ୍ୟକାରୀ କରାଯିବ, ଯଦ୍ୱାରା ଭାରତରେ ନିବେଶ ସୁଯୋଗ ମଧ୍ୟ ସୃଷ୍ଟି ହୋଇପାରିବ । ପରିବେଶରେ ଗ୍ରୀନ୍ ହାଉସ୍ ଗ୍ୟାସର ପ୍ରଭାବ ହ୍ରାସ କରିବା ଏବଂ ଜଳବାୟୁ ବ୍ୟବସ୍ଥା ଉପରେ ଏହାର ପ୍ରଭାବକୁ କମାଇବା ଲାଗି ୟୁନାଇଟେଡ୍ ନେସନ୍ସ ଫ୍ରେମୱାର୍କ କନଭେନସନ୍ ଅନ୍ କ୍ଲାଇମେଟ୍ ଚେଞ୍ଜ (ୟୁଏନ୍ଏଫ୍ସିସି) କାର୍ଯ୍ୟ କରୁଛି । ବିକଶିତ ରାଷ୍ଟ୍ରଗୁଡ଼ିକ ଉଚ୍ଚସ୍ତରର ଗ୍ରୀନ୍ ହାଉସ୍ ଗ୍ୟାସ ଉତ୍ସର୍ଜନ ପାଇଁ ଦାୟୀ ବୋଲି ହୃଦବୋଧ କରି କ୍ୟୋଟୋ ପ୍ରୋଟୋକଲ୍ ଗଠନ କରାଯାଇଥିଲା । ଏହା ଗ୍ରୀନ୍ ହାଉସ୍ ଗ୍ୟାସର ଉତ୍ସର୍ଜନ ହ୍ରାସ କରିବା ଏବଂ ବିକାଶଶୀଳ ରାଷ୍ଟ୍ରଗୁଡ଼ିକୁ ଏଥିପାଇଁ ଆର୍ଥିକ ଏବଂ ବୈଷୟିକ ସହଯୋଗ ଯୋଗାଇ ଦେବା ଲାଗି ବିକଶିତ ରାଷ୍ଟ୍ରଗୁଡ଼ିକୁ ପ୍ରତିଶ୍ରୁତିବଦ୍ଧ କରିଥିଲା । ଭାରତ ଭଳି ବିକାଶଶୀଳ ରାଷ୍ଟ୍ରଗୁଡ଼ିକୁ କ୍ୟୋଟୋ ପ୍ରୋଟୋକଲରେ କୌଣସି ନିର୍ଗମନ/ଉତ୍ସର୍ଜନ ହ୍ରାସ ଉତ୍ତରଦାୟିତ୍ୱ କିମ୍ବା ଲକ୍ଷ୍ୟ ପୂରଣ ପାଇଁ କୁହାଯାଇନାହିଁ ।
ମହାକାଶର ଶାନ୍ତିପୂର୍ଣ୍ଣ ଉପଯୋଗ ପାଇଁ ଭାରତ ଓ ବାଂଲାଦେଶ ମଧ୍ୟରେ ସହଯୋଗ ନିମନ୍ତେ ଏମ୍ଓୟୁକୁ ମଞ୍ଜୁରି

ମହାକାଶର ଶାନ୍ତିପୂର୍ଣ୍ଣ ଉପଯେଗ ପାଇଁ ଭାରତ ଓ ବାଂଲାଦେଶ ମଧ୍ୟରେ ସହଯୋଗ ନିମନ୍ତେ ସ୍ୱାକ୍ଷରିତ ଏମ୍ଓୟୁ ସମ୍ପର୍କରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ ଅବଗତ କରାଯାଇଛି । ଏହି ଏମ୍ଓୟୁ 2017 ଏପ୍ରିଲରେ ନୂଆଦିଲ୍ଲୀରେ ସ୍ୱାକ୍ଷର ହୋଇଥିଲା । ଏହି ଏମ୍ଓୟୁ ଦ୍ୱାରା ମହାକାଶ ବିଜ୍ଞାନ, ଜ୍ଞାନକୌଶଳ ଓ ଆପ୍ଲିକେସନ୍ ସମେତ ଭୂପୃଷ୍ଠର ରିମୋଟ ସେନ୍ସିଂ, ସାଟେଲାଇଟ୍ କମ୍ୟୁନିକେସନ୍ ଓ ସାଟେଲାଇଟ୍ ଭିତ୍ତିକ ନେଭିଗେସନ୍, ମହାକାଶ ବିଜ୍ଞାନ, ଗ୍ରହ ଅନ୍ୱେଷଣ, ମହାକାଶ ଯାନ, ସ୍ପେସ୍ ସିଷ୍ଟମ ଓ ଗ୍ରାଉଣ୍ଡ ସିଷ୍ଟମର ଉପଯୋଗ, ମହାକାଶ ଜ୍ଞାନକୌଶଳର ଉପଯୋଗ କ୍ଷେତ୍ରରେ ସହଯୋଗ ମିଳିବ । ଏହି ଏମ୍ଓୟୁ ଦ୍ୱାରା ମଳିତ କାର୍ଯ୍ୟକାରୀ ଗୋଷ୍ଠୀ ଗଠନ ପାଇଁ ମାର୍ଗ ପ୍ରଶସ୍ତ ହୋଇଛି । ଏହି କାର୍ଯ୍ୟକାରୀ ଗୋଷ୍ଠୀରେ ମହାକାଶ ବିଭାଗ ଓ ଭାରତୀୟ ମହାକାଶ ଗବେଷଣା ସଂସ୍ଥାନର ସଦସ୍ୟ ଏବଂ ବାଂଲାଦେଶ ଟେଲିକମ୍ ରେଗୁଲେଟରୀ କମିଶନର ସଦସ୍ୟମାନେ ରହିଛନ୍ତି । ଏହି ଏମ୍ଓୟୁକୁ କାର୍ଯ୍ୟକାରୀ କରିବାପାଇଁ ଏହି ଗ୍ରୁପ୍ କାମ କରିବ । ଭୂପୃଷ୍ଠ ରିମୋଟ୍ ସେନ୍ସିଂ, ସାଟେଲାଇଟ୍ ଯୋଗାଣ, ସାଟେଲାଇଟ୍ ନେଭିଗେସନ, ମହାକାଶ ବିଜ୍ଞାନ ଓ ଅନ୍ୱେଷଣ ଆଦି ପାଇଁ ନୂଆ ଗବେଷଣା ଗତିବିଧିକୁ ଏହି ଏମ୍ଓୟୁ ଗତିଶୀଳ କରାଇବ । ଏହି ଏମ୍ଓୟୁ ଆଧାରରେ ନିଆଯିବାକୁ ଥିବା ମିଳିତ ପ୍ରକଳ୍ପ ଓ କାର୍ଯ୍ୟକୁ ବ୍ୟବସାୟିକ କିମ୍ବା ଅଣବ୍ୟବସାୟିକ ଭିତ୍ତିରେ କରାଯିବ । ଏହାକୁ ଉଭୟ ପକ୍ଷର ଦେୟ ଅବା ଚୁକ୍ତି ମାଧ୍ୟମରେ କରାଯିବ । ଏହି ଏମ୍ଓୟୁ ଦ୍ୱାରା ମାନବିକ ସୁବିଧା ନିମନ୍ତେ ମହାକାଶ ବିଜ୍ଞାନରେ ମିଳିତ ଗତିବିଧିକୁ ବିକଶିତ କରାଯାଇପାରିବ । ଏହାଦ୍ୱାରା ଦେଶର ସବୁବର୍ଗ ଓ ଅଂଚଳ ଉପକୃତ ହେବ ।
ମଇ ୧୬ ତାରିଖ ୨୦୨୨ ରେ ନେପାଳର ଲୁମ୍ବିନି ଗସ୍ତରେ ଯିବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ

ମୁଁ ନେପାଳର ପ୍ରଧାନମନ୍ତ୍ରୀ ମାନ୍ୟବର ଶେର ବାହାଦୂର ଦେଓବାଙ୍କ ନିମନ୍ତ୍ରଣ କ୍ରମେ ୧୬ ମଇ ୨୦୨୨ ରେ ନେପାଳର ଲୁମ୍ବିନି ଗସ୍ତ କରିବି । ବୁଦ୍ଧ ଜୟନ୍ତୀର ଶୁଭ ଅବସରରେ ମୁଁ ମାୟାଦେବୀ ମନ୍ଦିରରେ ପ୍ରାର୍ଥନା କରିବାକୁ ଅପେକ୍ଷା କରିଛି । ଭଗବାନ ବୁଦ୍ଧଙ୍କ ଜନ୍ମର ପବିତ୍ର ସ୍ଥାନରେ ଶ୍ରଦ୍ଧାଞ୍ଜଳି ଦେବା ପାଇଁ ମୁଁ ଲକ୍ଷ ଲକ୍ଷ ଭାରତୀୟଙ୍କ ପଦାଙ୍କ ଅନୁସରଣ କରି ନିଜକୁ ଗୌରବାନ୍ୱିତ ମନେ କରୁଛି । ଗତ ମାସରେ ତାଙ୍କର ଭାରତ ଗସ୍ତ ସମୟରେ ଆମର ଫଳପ୍ରଦ ଆଲୋଚନା ପରେ ମୁଁ ପୁଣିଥରେ ପ୍ରଧାନମନ୍ତ୍ରୀ ଦେଓବାଙ୍କୁ ଭେଟିବାକୁ ଅପେକ୍ଷା କରିଛି । ଜଳବିଦ୍ୟୁତ୍‍, ବିକାଶ ଏବଂ ସଂଯୋଗୀକରଣ ସହିତ ଏକାଧିକ କ୍ଷେତ୍ରରେ ସହଯୋଗକୁ ବିସ୍ତାର କରିବାକୁ ଆମେ ଆମର ସହଭାଗୀ ବୁଝାମଣା ଆଦାନ ପ୍ରଦାନକୁ ମଜବୁତ ପାଇଁ କାର୍ଯ୍ୟ ଜାରି ରଖିବୁ । ପବିତ୍ର ମାୟାଦେବୀ ମନ୍ଦିର ପରିଦର୍ଶନ କରିବା ବ୍ୟତୀତ, ମୁଁ ଲୁମ୍ବିନି ମଠ ଅଞ୍ଚଳରେ ବୌଦ୍ଧ ସଂସ୍କୃତି ଏବଂ ଐତିହ୍ୟ ପାଇଁ ଥିବା ଇଣ୍ଡିଆ ଇଣ୍ଟରନ୍ୟାସନାଲ୍ ସେଣ୍ଟରର ଶିଳାନ୍ୟାସ ସମାରୋହରେ ଅଂଶଗ୍ରହଣ କରିବି । ନେପାଳ ସରକାରଙ୍କ ଦ୍ୱାରା ଆୟୋଜିତ ବୁଦ୍ଧ ଜୟନ୍ତୀ ପାଳନ ଅବସରରେ ମୁଁ ମଧ୍ୟ ଉକ୍ତ ଉତ୍ସବରେ ଯୋଗଦେବି । ନେପାଳ ସହିତ ଆମର ସମ୍ପର୍କ ଅତୁଳନୀୟ । ଭାରତ ଏବଂ ନେପାଳ ମଧ୍ୟରେ ସଭ୍ୟତା ଏବଂ ଲୋକମାନଙ୍କ ମଧ୍ୟରେ ଯୋଗାଯୋଗ ଆମର ଘନିଷ୍ଠ ସମ୍ପର୍କର ସ୍ଥାୟୀ ସ୍ଥାପନା ଅଟେ । ମୋର ଭ୍ରମଣ ଏହି ସମୟ-ସମ୍ମାନିତ ସମ୍ପର୍କର ଉତ୍ସବ ପାଳନ କରିବା ଏବଂ ଏହାକୁ ଆହୁରି ଗଭୀର କରିବା ପାଇଁ ଉଦ୍ଦିଷ୍ଟ ଯାହା ଶତାବ୍ଦୀ ଧରି ପାଳନ ହୋଇଆସୁଛି ଏବଂ ଆମର ପାରସ୍ପରିକ ସମ୍ପର୍କର ଦୀର୍ଘ-ଇତିହାସରେ ଲିପିବଦ୍ଧ ହୋଇଛି ।
ପଦ୍ମଶ୍ରୀ ବିଜେତା ଡାକ୍ତର ସୁଶୋଭନ ବନ୍ଦୋପାଧ୍ୟାୟଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ

ପଦ୍ମଶ୍ରୀ ବିଜେତା ଡାକ୍ତର ସୁଶୋଭନ ବନ୍ଦୋପାଧ୍ୟାୟଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଡାକ୍ତର ସୁଶୋଭନ ବନ୍ଦୋପାଧ୍ୟାୟ ସର୍ବଶ୍ରେଷ୍ଠ ମାନବୀୟ ଚେତନାର ପ୍ରତୀକ ଥିଲେ । ଜଣେ ଉଦାର ଓ ଦରଦୀ ହୃଦୟର ମଣିଷ ଭାବେ ସେ ଅସଂଖ୍ୟ ରୋଗୀଙ୍କୁ ସୁସ୍ଥ କରିଥିଲେ । ପଦ୍ମଶ୍ରୀ ପୁରସ୍କାର ସମାରୋହରେ ତାଙ୍କ ସହ ହୋଇଥିବା ବାର୍ତ୍ତାଳାପ ମନେ ପଡୁଛି । ତାଙ୍କ ବିୟୋଗରେ ଦୁଃଖିତ । ପରିବାର ଓ ପ୍ରଶଂସକଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
ରାଜେନ୍ଦ୍ର କେନ୍ଦ୍ରୀୟ କୃଷି ବିଶ୍ୱ ବିଦ୍ୟାଳୟର ନାମ ବଦଳିବ

ପୁଷାଠାରେ ଥିବା ରାଜେନ୍ଦ୍ର କେନ୍ଦ୍ରୀୟ କୃଷି ବିଶ୍ୱ ବିଦ୍ୟାଳୟର ନାମ ପରିବର୍ତ୍ତନ ହୋଇ ଡଃ ରାଜେନ୍ଦ୍ର ପ୍ରସାଦ କେନ୍ଦ୍ରୀୟ କୃଷି ବିଶ୍ୱବିଦ୍ୟାଳୟ ହେବ। ଏ ସଂକ୍ରାନ୍ତରେ ଉପସ୍ଥାପିତ ରାଜେନ୍ଦ୍ର କେନ୍ଦ୍ରୀୟ କୃଷି ବିଶ୍ୱ ବିଦ୍ୟାଳୟ ବିଲ – 2015 ରେ ସରକାରୀ ସଂଶୋଧନକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ପିଛଲା ଭାବେ ଅନୁମୋଦନ ଦେଇଛନ୍ତି । ଡଃ ରାଜେନ୍ଦ୍ର ପ୍ରସାଦ କେନ୍ଦ୍ରୀୟ କୃଷି ବିଶ୍ୱବିଦ୍ୟାଳୟ କୃଷି ଶିକ୍ଷା କ୍ଷେତ୍ରରେ ଉତ୍କର୍ଷ ପ୍ରତିପାଦନ କରିପାରିବ ଏବଂ ଆକାଂକ୍ଷିତ ଲକ୍ଷ୍ୟ ହାସଲ କରିବ। ଏହାଛଡା ଏହି ବିଶ୍ୱ ବିଦ୍ୟାଳୟ କୃଷି କ୍ଷେତ୍ର ଏବଂ ଆନୁସଂଗିକ ବିଜ୍ଞାନ ପାଇଁ ଆବଶ୍ୟକ ଶିକ୍ଷିତ ମାନବ ସମ୍ବଳ ସଷ୍ଟି କରିପାରିବ। ଏହା ବୈଷୟିକ ଜ୍ଞାନ କୌଶଳ ତଥା ଭତ୍ତିଭୂମିର ଅଭାବକୁ ଦୂର କରିପାରିବା ସହିତ କୃଷି କ୍ଷେତ୍ରର ବିକାଶ ଘଟାଇ ପାରିବ। ଏଥିମଧ୍ୟରେ ସେହି ଅଂଚଳରେ ପଶୁପାଳନ, ଉଦ୍ୟାନ କୃଷି ଏବଂ ମତ୍ସ ଚାଷ ଆଦି ଅନ୍ତର୍ଭୁକ୍ତ। ସେହି ବିଶ୍ୱବିଦ୍ୟାଳୟ ଅଧିନରେ ଥିବା କଲେଜଗୁଡିକ ଚାଷୀମାନଙ୍କୁ ନୂତନ ଜ୍ଞାନ କୌଶଳ ସହିତ ଅବଗତ କରାଇପାରିବେ, ଯାହାଫଳରେ ସେହି ଅଂଚଳରେ କୃଷି ଉତ୍ପାଦନ ଓ ଉତ୍ପାଦିକା ବୃଦ୍ଧି ପାଇବ।
ଝଡପବନ ଓ ବଜ୍ରପାତ ଯୋଗୁଁ ବିହାରର ଅନେକ ଜିଲ୍ଲାରେ ମୃତ୍ୟୁବରଣ କରିଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିହାରର ଅନେକ ଜିଲ୍ଲାରେ ଝଡପବନ଼ ଓ ବଜ୍ରପାତ ଯୋଗୁଁ ମୃତ୍ୟୁବରଣ କରିଥିବା ଲୋକଙ୍କ ଲାଗି ଦୁଃଖ ପ୍ରକାଶ କରିଛନ୍ତି । ସେ କହିଛନ୍ତି ଯେ ସ୍ଥାନୀୟ ପ୍ରଶାସନ ଉଦ୍ଧାର କାର୍ଯ୍ୟକୁ ଯତ୍ନର ସହ କରୁଛି । ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି: “ବଜ୍ରପାତ ଏବଂ ଝଡପବନ ଘଟଣାରେ ବିହାରର ଅନେକ ଜିଲ୍ଲାରେ ଲୋକେ ପ୍ରାଣ ହରାଇବାରୁ ମୁଁ ଅତ୍ୟନ୍ତ ଦୁଃଖିତ । ଏହି କ୍ଷତି ସହିବା ପାଇଁ ଭଗବାନ ଶୋକସନ୍ତପ୍ତ ପରିବାରକୁ ଶକ୍ତି ଦିଅନ୍ତୁ । ରାଜ୍ୟ ସରକାରଙ୍କ ତତ୍ୱାବଧାନରେ ସ୍ଥାନୀୟ ପ୍ରଶାସନ ତତ୍ପରତାର ସହ ରିଲିଫ ଓ ଉଦ୍ଧାର କାର୍ଯ୍ୟରେ ନିୟୋଜିତ ଅଛି ।”
ପାଞ୍ଚ ବର୍ଷର ଅବଧି ପାଇଁ ୪,୪୪୫ କୋଟି ଟଙ୍କାର ମୋଟ ବ୍ୟୟବରାଦ ସହିତ ଦେଶରେ ୭ଟି ମେଗା ସମନ୍ୱିତ ବୟନ କ୍ଷେତ୍ର ଏବଂ ପରିଧାନ (ପିଏମ ମିତ୍ର) ପାର୍କ ପ୍ରତିଷ୍ଠାକୁ କେନ୍ଦ୍ର ସରକାରଙ୍କ ମଞ୍ଜୁରି

ମାନନୀୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ସରକାର ଏକ ଆତ୍ମନିର୍ଭର ଭାରତ ନିର୍ମାଣ ଏବଂ ଭାରତକୁ ବିଶ୍ୱ ବୟନ ମାନଚିତ୍ରରେ ଏକ ସୁଦୃଢ଼ ସ୍ଥାନ ଦେବାର ଲକ୍ଷ୍ୟ ନେଇ କାର୍ଯ୍ୟ କରୁଛନ୍ତି। ଏହାକୁ ସାକାର କରିବା କରିବା ଲାଗି, ୨୦୨୧-୨୨ ଆର୍ଥିକ ବର୍ଷର କେନ୍ଦ୍ର ବଜେଟରେ କରାଯାଇଥିବା ଘୋଷଣା ପ୍ରକାରେ ୭ଟି ପିଏମ ମିତ୍ର ପାର୍କ ପ୍ରତିଷ୍ଠା ପ୍ରସ୍ତାବକୁ ମଞ୍ଜୁର କରିଛନ୍ତି। ପିଏମ ମିତ୍ର ମାନନୀୟ ପ୍ରଧାନମନ୍ତ୍ରୀଙ୍କ ୫ ଏଫ ଭିଜନ୍ ଦ୍ୱାରା ଅନୁପ୍ରାଣିତ। ‘୫ ଏଫ’ ଫର୍ମୁଲାରେ – ଫାର୍ମ ଟୁ ଫାଇବର; ଫାଇବର ଟୁ ଫ୍ୟାକ୍ଟ୍ରି; ଫ୍ୟାକ୍ଟ୍ରି ଟୁ ଫେଶନ ଏବଂ ଫେସନ ଟୁ ଫରେନ୍ ସୁବିଧା ସାମିଲ ରହିଛି। ଏହି ସମନ୍ୱିତ ଲକ୍ଷ୍ୟ ଅର୍ଥବ୍ୟବସ୍ଥାରେ ବୟନ ଶିଳ୍ପ କ୍ଷେତ୍ରର ଅଧିକ ଅଭିବୃଦ୍ଧି ପାଇଁ ସହାୟକ ହେବ। ଆମ ଭଳି ସମ୍ପୂର୍ଣ୍ଣ ବୟନ ଶିଳ୍ପ ଇକୋସିଷ୍ଟମ ଅନ୍ୟ କୌଣସି ରାଷ୍ଟ୍ରରେ ନାହିଁ। ଭାରତ ନିକଟରେ ପାଞ୍ଚଟି ଦୃଢ଼ ‘ଏଫ’ ରହିଛି। ବିଭିନ୍ନ ଆଗ୍ରହୀ ରାଜ୍ୟ ମାନଙ୍କରେ ଗ୍ରୀନଫିଲ୍ଡ ଏବଂ ବ୍ରାଉନ ଫିଲ୍ଡ କ୍ଷେତ୍ରରେ ୭ଟି ବୃହତ ସମନ୍ୱିତ ବୟନ କ୍ଷେତ୍ର ଏବଂ ପରିଧାନ (ପିଏମ ମିତ୍ର) ପାର୍କ ସ୍ଥାପନ କରାଯିବ। ଅନ୍ୟ ବୟନ ଶିଳ୍ପ ସଂକ୍ରାନ୍ତ ସୁବିଧା ଏବଂ ଇକୋସିଷ୍ଟମ ସହିତ ୧,୦୦୦ ଏକର ନିକଟବର୍ତ୍ତୀ ଏବଂ ବାଧାମୁକ୍ତ ଜମି ଖଣ୍ଡ ଉପଲବ୍ଧ ଥିବା ରାଜ୍ୟ ସରକାରମାନଙ୍କ ପ୍ରସ୍ତାବକୁ ସ୍ୱାଗତ କରାଯିବ। ସମାନ ମୌଳିକ ଭିତ୍ତିଭୂମି (ପ୍ରକଳ୍ପ ବ୍ୟୟର ୩୦ ପ୍ରତିଶତ) ବିକାଶ ଲାଗି ସମସ୍ତ ଗ୍ରୀନଫିଲ୍ଡ ପିଏମ ମିତ୍ର ପ୍ରକଳ୍ପ ପାଇଁ ସର୍ବାଧିକ ବିକାଶ ପୁଞ୍ଜି ସହାୟତା (ଡିସିଏସ) ୫୦୦ କୋଟି ଟଙ୍କା ଏବଂ ବ୍ରାଉନଫିଲ୍ଡ ମିତ୍ର ପ୍ରକଳ୍ପ ପାଇଁ ସର୍ବାଧିକ ୨୦୦ କୋଟି ଟଙ୍କା ସହାୟତା ପ୍ରଦାନ କରାଯିବ। ଏହାବ୍ୟତୀତ ପିଏମ ମିତ୍ରରେ ପୋଷାକ ନିର୍ମାଣ ୟୁନିଟ୍‌ର ଶୀଘ୍ର ପ୍ରତିଷ୍ଠା ଲାଗି ପ୍ରତ୍ୟେକ ପିଏମ ମିତ୍ର ପାର୍କକୁ ପ୍ରତିଯୋଗିତାମୂଳକ ପ୍ରୋତ୍ସାହନ ସହାୟତା (ସିଆଇଏସ) ରୂପରେ ୩୦୦ କୋଟି ଟଙ୍କା ମଧ୍ୟ ମଧ୍ୟ ପ୍ରଦାନ କରାଯିବ। ରାଜ୍ୟ ସରକାରଙ୍କ ପକ୍ଷରୁ ସମର୍ଥନ ଭାବେ ବିଶ୍ୱସ୍ତରୀୟ ଔଦ୍ୟୋଗିକ ସମ୍ପତ୍ତି ବିକାଶ ଲାଗି ୧,୦୦୦ ଏକର ଜମିର ବ୍ୟବସ୍ଥା ସାମିଲ ରହିବ। ଗୋଟିଏ ଗ୍ରୀନଫିଲ୍ଡ ପିଏମ ପିତ୍ର ପାର୍କ ଲାଗି ଭାରତ ସରକାରଙ୍କ ପକ୍ଷରୁ ବିକାଶ ପୁଞ୍ଜିଗତ ସହାୟତା ମୋଟ୍ ପ୍ରକଳ୍ପ ବ୍ୟୟର ୩୦ ପ୍ରତିଶତ ହେବ। ଏହାର ସର୍ବାଧିକ ସୀମା ୫୦୦ କୋଟି ଟଙ୍କା ହେବ। ମୂଲ୍ୟାଙ୍କନ ପରେ ବ୍ରାଉନଫିଲ୍ଡ ସ୍ଥଳକୁ ନେଇ ଅବଶିଷ୍ଟ ଭିତ୍ତିଭୂମି ଏବଂ ଅନ୍ୟ ସହାୟକ ସୁବିଧାକୁ ବିକଶିତ କରିବା ଲାଗି ବିକାଶ ପୁଞ୍ଜିଗତ ସହାୟତା ମୋଟ ପ୍ରକଳ୍ପର ୩୦ ପ୍ରତିଶତ ହେବ। ଏହାକୁ ୨୦୦ କୋଟି ଟଙ୍କା ମଧ୍ୟରେ ସୀମିତ କରାଯାଇଛି। ଏହା ଘରୋଇ କ୍ଷେତ୍ରର ଭାଗିଦାରୀକୁ ନେଇ ପ୍ରକଳ୍ପକୁ ଆକର୍ଷଣୀୟ କରିବା ଲାଗି କାର୍ଯ୍ୟକ୍ଷମତା ବ୍ୟବଧାନ ପାଣ୍ଠି ଯୋଗାଣ ଆକାରରେ କରାଯିବ। ପିଏମ ମିତ୍ର ପାର୍କଗୁଡ଼ିକରେ ନିମ୍ନଲିଖିତ ସୁବିଧା ରହିବ : ମୂଳ ଭିତ୍ତିଭୂମି : ଇନକ୍ୟୁବେସନ କେନ୍ଦ୍ର କେନ୍ଦ୍ର ଏବଂ ପ୍ଲଗ୍ ଆଣ୍ଡ ପ୍ଲେ ସୁବିଧା, ବିକଶିତ ଫ୍ୟାକ୍ଟ୍ରି ସ୍ଥଳ, ସଡ଼କ, ବିଦ୍ୟୁତ, ଜଳ ଏବଂ ବର୍ଜ୍ୟ ଜଳ ପରିଚାଳନା ପଦ୍ଧତି, ସହଭାଗୀ ପ୍ରୋସେସିଂ ହାଉସ ଏବଂ ସିଇଟିପି ଏବଂ ଅନ୍ୟ ଆନୁସଙ୍ଗିକ ସୁବିଧା ଭଳି ଡିଜାଇନ ସେଣ୍ଟର, ପରୀକ୍ଷଣ କେନ୍ଦ୍ର ଆଦି। ସହାୟକ ଭିତ୍ତିଭୂମି : ଶ୍ରମିକାମନଙ୍କ ପାଇଁ ହଷ୍ଟେଲ ଏବଂ ହାଉସିଂ, ଲଜିଷ୍ଟିକ୍ସ ପାର୍କ, ପଣ୍ୟାଗାର, ମେଡ଼ିକାଲ ପ୍ରଶିକ୍ଷଣ ତଥା କୌଶଳ ବିକାଶ ସୁବିଧା ପିଏମ ମିତ୍ର ସମ୍ପୂର୍ଣ୍ଣ ଉତ୍ପାଦନ ଗତିବିଧି ଲାଗି ୫୦ ପ୍ରତିଶତ କ୍ଷେତ୍ର, ଉପଯୋଗିତା ନିମନ୍ତେ ୨୦ ପ୍ରତିଶତ କ୍ଷେତ୍ର ଏବଂ ବାଣିଜ୍ୟିକ ବିକାଶ ଲାଗି ୧୦ପ୍ରତିଶତ କ୍ଷେତ୍ର ବିକଶିତ କରିବ। ପିଏମ ମିତ୍ରର ଏକ ଢାଞ୍ଚାଗତ ପ୍ରତିରୂପ ନିମ୍ନରେ ଦିଆଯାଇଛି। ଏହି ଉଦ୍ଦେଶ୍ୟ ଲାଗି ବୃହତ ସମନ୍ବିତ ବୟନ କ୍ଷେତ୍ର ଏବଂ ପରିଧାନ ପାର୍କର ପ୍ରମୁଖ ଉପାଦାନ-